Συντεταγμένες: 40°58′42″N 24°28′17″E﻿ / ﻿40.97833°N 24.47139°E﻿ / 40.97833; 24.47139

Το **Χαλκερό** είναι χωριό και πρώην κοινότητα του νομού Καβάλας. Βρίσκεται περικυκλωμένο από τέσσερα βουνά, απέχει 11 χιλιόμετρα από την πόλη της Καβάλας και ανήκει στο ομώνυμο Δήμο από το 1997. Επίσης συνορεύει βορειοδυτικά με την Παλαιά Καβάλα (12,5 χιλιόμετρα) και ανατολικά με τη Νέα Καρβάλη (4,5 χιλιόμετρα) Ο πληθυσμός του ήταν 175 κάτοικοι σύμφωνα με την απογραφή του 2021.

Ιστορία του τόπου και γενικές πληροφορίες
-----------------------------------------

Το Χαλκερό αποτελούσε τμήμα της κοινότητας Κιοσέ Ελιάζ κατα την εποχή της Οθωμανικής Αυτοκρατορίας. Οι κάτοικοι του Χαλκερού είναι Σαρακατσάνοι, Βλάχοι και πρόσφυγες Πόντιοι και Καππαδόκες. Εδώ και περίπου δυο δεκαετίες κατοικούν και Αλβανοί μετανάστες. Το Χαλκερό πήρε την ονομασία του, επειδή στις ορεινές εκτάσεις του Αγίου Τιμοθέου (παλαιά ονομασία "Κιόσελες") υπήρχαν ή πιθανόν υπάρχουν μεταλλεύματα χαλκού. 

Το χωριό κατά τη διάρκεια του 19ου αιώνα υπάγονταν στο καζά Καβάλας κατά τη διοικητική διάρθρωση της Οθωμανικής Αυτοκρατορίας. Σύμφωνα με Βουλγαρικές στατιστικές το χωριό είχε 360 Τούρκους. Μετά το τέλος των Βαλκανικών Πολέμων, το χωριό απελευθερώθηκε. 

Επιπλέον, το χωριό ιστορικά είχε μια έκταση όπου εγκαταστάθηκε το 1963 η Βιομηχανία Φωσφορικών Λιπασμάτων (λεγόμενης "ΒΦΛ"). Παλαιότερα, υπήρε έντονη αγροτική δραστηριότητα, ωστόσο στα σύγχρονα χρόνια μετατράπηκε σε ήπια. Η κτηνοτροφική δραστηριότητα είναι εξίσου σε ήπια κατάσταση ενώ αποτελεί σήμερα, έδρα μηχανουργείων, συνεργείων επισκευής και τέλος τον τόπο ίδρυσης των Μαρμάρων Καβάλας όπου σήμερα υπολειτουργούν. Παλαιότερα, περίπου στα τέλη της δεκαετίας του '90, ενεργούσε η βιοτεχνία πλαστικών "Πετζετάκης" όπου παραμένει εγκαταλελειμμένη ακόμη και σήμερα.

Το μεγαλύτερο πρόβλημα των κατοίκων είναι οι ρύποι που εκπέμπονται από το εργοστάσιο φωσφορικών λιπασμάτων (ΒΦΛ)

Κοινότητα Χαλκερού
------------------

Το 1926 η κοινότητα Κιοσέ Ελιάζ μετονομάστηκε και αυτή σε Χαλκερόν μαζί με μετονομασίες των υπολοίπων οικισμών. Την κοινότητα Χαλκερού αποτελούσαν οι οικισμοί:

* **Χαλκερό** (πρώην Κιοσέ Ελιάζ μέχρι το 1926)
* **Κουνουπιά** (πρώην Τζαρή) (;-1940)
* **Ακόντισμα (πρώην Κοσταζήλ ή Κότζιαζ)** (;-1928)
* **Ορεινό (πρώην Ορέν Δερέ)** (;-1940)
* **Λεύκη (πρώην Τσινάρ)** (1926-1934)
* **Ανεστίας** (1928-1934)

Η κοινότητα Χαλκερού καταργήθηκε το 1997 (ΦΕΚ 244Α - 04/12/1997) με το σχέδιο Καποδίστριας και συνενώθηκε με το Δήμο Καβάλας.

Πολιτισμός
----------

Στο παρελθόν υπήρχε ο Πολιτιστικός Σύλλογος Χαλκερού το 1998 όπου και διαλύθηκε κάποια χρόνια αργότερα. Παλιά γινόταν πανηγύρι την Πρωτομαγιά με μεγάλη κοσμοσυρροή αλλά σταμάτησε το 2008. Στο Χαλκερό λειτουργεί ΚΑΠΗ απο το 2004, το οποίο συστεγάζεται με το Δημοτικό Ιατρείο.

Το χωριό εδώ και αρκετά χρόνια διαθέτει μια χριστιανική εκκλησία, αυτήν της Ζωοδόχου Πηγής ενώ υπάρχει και το παρεκκλήσι του Αγίου Κοσμά του Αιτωλού ενώ μελλοντικά αναμένεται να διατίθεται και μια αίθουσα εκδηλώσεων, όλα αυτά εντός του οικοπέδου της εκκλησίας.

Αθλητισμός
----------

### Α.Μ.Σ. Ατρόμητος Χαλκερού

|
|  |
| 

|  |  |
| --- | --- |
| 




 |  |

 |
|  Πρώτη εμφάνιση και λογότυπο |

Ο Ατρόμητος Χαλκερού ιδρύθηκε το 1982. Έμβλημά του από το 2005 είναι το αστέρι. Τα χρώματα της ομάδας είναι το μπλε και το άσπρο. Έδρα του είναι το γήπεδο **Τάσος Μελετιάδης** Βαλκανιονίκη των Αγώνων του 1984 ,με καταγωγή από το Χαλκερό. Παλαιοτέρα ονομαζόταν Δημοτικό Στάδιο Χαλκερού και εξελίχθηκε τον Ιούλιο του 2002, που για την εποχή του ήταν ένα σύγχρονο γήπεδο. Η χωρητικότητα του γηπέδου είναι 467 θέσεις.

Πρόεδρος της ομάδας είναι ο Κοσμάς Χατζηβασιλειάδης ο οποίος ήταν και αυτός ποδοσφαιριστής τη δεκαετία του ΄80 και του ΄90. Μάλιστα είναι η ομάδα με τις περισσότερες συμμετοχές στην Α2.

Δημογραφικά στοιχεία
--------------------

* 1941:187
* 1951:313
* 1961:304
* 1971:265
* 1981:244
* 1991:212
* 2001:190
* 2011:194

Πρόσωπα
-------

* Τάσος Μελετιάδης, Έλληνας βαλκανιονίκης του στίβου, (Γιουγκοσλαβία,1984)

Παραπομπές
----------

1. ↑  «Χαλκερό ΚΑΒΑΛΑΣ, Δήμος Καβάλας». Ανακτήθηκε στις 25 Ιανουαρίου 2022.
2. ↑  Βασίλ Κιντσώφ, «Μακεδονία, Εθνογραφία και Στατιστική», 1900
3. ↑  «Μαρμαρα Καβάλας». Mάρμαρα Καβάλας. Αρχειοθετήθηκε MARMARA KAVALAS S.A. από το πρωτότυπο Check `|url=` value (βοήθεια) στις 11 Απριλίου 2009. Ανακτήθηκε στις 6 Νοεμβρίου 2017.
4. ↑  «Νέες καταγγελίες για συγκέντρωση αέριων ρύπων απο την ΒΦΛ στο Χαλκερό;». Kavala Portal. 25 Ιανουαρίου 2017. Ανακτήθηκε στις 8 Νοεμβρίου 2017.
5. ↑  Διοικητικές μεταβολές / ΟΤΑ, Κ. Κιοσέ Ελιάζ Ν. Δράμας[*νεκρός σύνδεσμος*]
6. ↑  ΦΕΚ 244Α - 04/12/1997, σελ. 8809, Εθνικό Τυπογραφείο
7. ↑  «Δήμος Καβάλας, Κοινωνικές Υπηρεσίες, ΚΑΠΗ». Αρχειοθετήθηκε από το πρωτότυπο στις 28 Μαρτίου 2010. Ανακτήθηκε στις 12 Αυγούστου 2010.
8. ↑  Δημοτικά Ιατρεία, Δημωφέλεια

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Καβάλας |
| --- |
|  |
| Δημοτική Ενότητα Καβάλας | 
* Άγιος Σύλλας
* Άνω Λεύκη
* Άσπρη Άμμος
* Καβάλα
* Νέα Καρβάλη
* Λεύκη
* Παλιό Τσιφλίκι
* Σανατόριο\*
* Χαλκερό
 |
|  |
| Δημοτική Ενότητα Φιλίππων | 
* Αμυγδαλεώνας
* Βουνοχώρι
* Δάτο
* Ζυγός
* Κορυφές
* Κρανοχώρι
* Κρηνίδες
* Κρυονέρι
* Λιμνιά
* Λυδία
* Λυκόστομο
* Μικροχώρι
* Νέος Ζυγός
* Παλαιά Καβάλα
* Πολύνερο
* Πολύστυλο
* Φίλιπποι
 |
|  |
| 
* Έδρα: Καβάλα
 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ελλάδα
 |

 |